JUMAL KÕNELEB
Tere tulemast jälle saatesarja "Jumal kõneleb".
Jumal on tõesti elav Jumal ning me soovime abikaasaga õpetada
sinule, kallis vaataja, et Ta tõesti elab!
Jumal pole surnud.
Ta suri meie eest, et meil võiks Temaga elav suhe olla.
See saatesari keskendubki sellele, et igaühel meist,
kes usume Jeesusesse, on võimalus Jumala tundmises kasvada
ja leida isiklik suhe Jumalaga.
Mõelda vaid, maailmakõiksuse Looja tahab meiega ühenduses olla!
Tahab olla meie sõber.
Viimati rääkisime abikaasaga sellest, et me oleme juba
õigeks saanud ja sellest, mille alusel võime läheneda
pühale ja õigele Jumalale.
Rääkisime, et Kristuses on meidki tehtud õigeiks.
Piibel ütleb 1. Korintlastele 1:30:
"Aga teie olete Tema tõttu Kristuses Jeesuses, kes on saanud meile
tarkuseks Jumalalt ning õiguseks ja pühitsuseks ja lunastuseks."
Jeesus on meie õigsus, meie tarkus, meie pühadus ja meie lunastaja!
Tema on kõik teinud.
Meie saame selle lihtsalt vastu võtta, teades, et oleme õiged.
Mitte oma tegudest, vaid selle läbi, mida Tema on teinud.
Ja miks on see nii oluline, Joy, et oleme õiged?
Miks on seda oluline mõista?
See on alus kogu meie usuelule ja põhjus, mille tõttu me üldse
saame Jumalale läheneda.
Jumal on püha, õige ja Temas ei ole mingit ebaõiglust või
ebapuhast. Ta on täielikult püha.
Kuidas siis minusugune tavaline, vigu tegev puudulik inimene
saab läheneda pühale ja õigele Jumalale?
Kuidas see üldse võimalik on?
Kui räägime Janiga, et Jeesus ütles: "Mina ei kutsu teid
enam orjadeks, vaid sõpradeks," siis mida Ta sellega mõtleb?
Kuidas see on võimalik?
Nagu varemgi oleme rääkinud, oleme me Janiga oleme õppinud Issandat
väga isiklikul viisil tundma, oleme saanud leida sõpruse Temaga.
- Ja samuti läheduse.
Ja see on midagi imelist!
See ongi kristluse tuum.
Mitte seaduste täitmine, korralik käitumine ja patust hoidumine või
reeglistiku täitmine, vaid suhe.
Mul on selline komme: hommikul kui kedagi pole kodus,
pere on läinud tööle ja kooli ja ei sega, istun köögi laua taha,
keedan tassi kohvi ja loen Piiblit.
Ootan seal Issandat.
Ja kui annan Talle aega ja olen Temaga, siis Ta tuleb minu juurde.
Need asjad, mida Ta mulle räägib ja paljastab, on imelised.
Täna, kuna Janiga rääkisime õigekssaamisest ja õigusest
läheneda kuningate Kuningale ja isandate Issandale,
maailmakõiksuse Loojale, otsustasin teile jutustada muinasjutu.
Kas selle, mille Jumal sulle rääkis?
Jumal räägib minuga omal moel.
Olen lihtne tüdruk ja Tema teab,kuidas mulle mõistetavalt asju seletada.
Ta on mulle rääkinud mõningaid lugusi.
Jutustan ühe neist teilegi.
Sa võid lõõgastuda, istuda, panna silmad kinni ja nautida.
Me läheme nüüd muinasjutumaale, imelisele maale!
Elas kord noor neiu nimega Leena.
Ta elas tavalises hallis betoonist kortermajas, kümnete teiste
samasuguste majade keskel.
Leena käis tööl, mida ta õieti ei nautinud.
Päev päeva ja nädal nädala järel sama töö, jälle sama töö.
Rampväsinuna vedas ta end koju. Ta sisemuses oli sügav kurnatus.
Kas see ongi tõesti minu elu?
Kas see ongi kõik? On see minu unistus, see, mis lapsena mõeldes
tundus nii imeline?
Mu unistused ja ootused - kas see tõesti ongi see?
Ma rassin raha eest!
Kus on see elu, millest unistasin?
Nüüd ma enam ei suuda!
Leena haaras oma võtmed, mobiili ja rahakoti, lõi välisukse
enda järel kinni, tormas trepist alla ja hüppas bussi.
Samasse bussi, kuhu ta ennegi oli meeleheite hetkedel istunud.
Buss sõitis linnast välja, ära, kaugele, maale.
Lõpppeatuses Leena väljus ja kõndis mõne sammu läbi väikese võsa.
Tema ette kerkis vägev, imeline, suurtest graniidiblokkidest
ehitatud kivimüür.
Müüri harjal kasvasid kaunid lopsakad kollased roosid.
Lindude vidin kostis rõõmsana.
Mis seal teisel pool on?
Kui saaksin ometi teada!
Keegi pole suutnud mulle kunagi seda seletada.
Leena kössitas tänavaservale, vajutas pea kätesse ja nuttis.
Tema sisemuses paisus see vana tuttav väsimus.
Korraga meenusid Leenale ema sõnad.
Ema oli ütelnud alati: Leena, pea meeles, hüüa hädahetkel
appi Issandat! Tema päästab su!
Ja Leena sisemusest purskas välja lootusetu karje: "Jeesus!"
Imeline!
Minu südames juhtus midagi!
Teistmoodi tunne. Olen reibas.
Ja mis toimub? Vana tolmune puust müürivärav on korraga lahti!
See värav, mida Leena lapsena mõnikord tagus, hüüdes:
"Tahan sisse!
Tahan teada, mis teisel pool on!"
Korraga oli see lahti.
Kas ma julgen siseneda? Kui see ei vastagi mu ootustele?
Aga Leena otsustas julge olla.
Ta lükkas vana kääksuva puust värava kõrvale ja astus müüri vahelt sisse.
Imeline, rahulik atmosfäär, imeline armastus ja valgus,
muinasjuttude kuningriik!
Rohelised pehmed aasad, lindude rõõmus sädistamine,
puulehtede sahin, vulisev kevadine oja.
Kes sealt jookseb tolmavat kruusateedpidi valgete juuste
ja valge habemega?
See on ju kuningas! Kroon peas päris viltu ja paljajalu
jookseb kuningas Leena poole.
Pisarad valguvad põski mööda.
Kuningas haarab tüdruku sülle, keerutab teda ringi ja ütleb:
"Tütar, mu armas tütar! Viimaks oled tulnud koju tagasi!"
Imelised sõnad! Kes see on? Miks Ta mind tütreks kutsub?
Ometi teadis Leena südames, et see just teda tähendabki.
Ta räägib tõtt.
Kuningas tõstis hellalt väsinud tüdruku oma sülle ja sosistas veel:
"Armas tütreke!"
Sellest algas uus imeline, seiklustest tulvil aeg Leena elus.
Ongi kõik.
Kas tead, kui Issand mulle selle loo jutustas, siis südames ma tean,
et ta räägib minust.
See pole lihtsalt üks muinasjutt.
Ja kui ma köögilaua ääres imestan, kuidas Ta mulle sellist lugu räägib
ja hakkasin Piiblist otsima, siis on imeline, mida Piibel räägib.
Kolossa 3:12 näiteks:"nagu Jumala valitud, pühad ja armastatud..."
1 Pe 2:9:"Teie aga olete valitud sugu, kuninglik preesterkond,
püha rahvas, omandrahvas, et te kuulutaksite tema kiidetavust, kes
teid on kutsunud pimedusest oma imelisse valgusse."
2 Tessalooniklastele 2:13 "Issandale armsad vennad..."
Kas pole tore, mis Ta meile räägib!
Ka sellest loost, mis jutustasid, õhkub Jumala südamehoiakut meisse.
Tema ei näe üldse meid sellistena, nagu me ise nii kergesti näeme.
Läbikukkujate, patuste ja mõttetutena.
Paljud kristlasedki tunnevad nii.
Aga just nagu selleski loos on kõrvuti Jumala kuninglik positsioon,
aga üle kõige on armastus.
Kuidas Ta haaras su sülle, nõnda tahab Ta meidki
sülle võtta ja öelda: me oleme tõepoolest Tema armsad lapsed.
See on liigutav.
Leidsin imelise kirjakoha: Jh.10:9 Jeesus ütleb:" Mina olen uks."
Nagu see vana tolmune puust värav.
"Mina olen uks. Kes iganes läheb sisse minu kaudu, see pääseb
ning käib sisse ja välja ning leiab karjamaad."
Psalm 23:2 räägib sellest samast:
"Haljale aasale paneb Ta mind lebama,
hingamisveele saadab ta mind.
Ainult headus ja heldus järgivad mind kõik mu elupäevad ja jään
Issanda kotta eluajaks."
See räägib samuti sellest, mida Jeesus mõtles, öeldes:
"Mina olen tee, tõde ja elu."
On oluline, et sinagi mõistad, et oled õige, oled püha,
imeline ja kallis Jumala silmis.
Võid minna Issanda ette millal tahes. Sul on vaba pääs
Tema juurde, sest oled õige.
Ja see elu, mida me igatseme, ei leidu alati elutingimustes.
See leidub Temas ja ühenduses Temaga.
Nagu Joy räägitud looski leidus Leena igatsetud elu Issandas.
Tema on meie elu!
Piibel ütleb Johannese 1:12:
"Kõigile, kes Tema vastu võtsid, andis Ta meelevalla
saada Jumala lasteks, neile, kes usuvad Tema nimesse."
Kui ütled, et oleme armsad lapsed, siis ka Piiblis 1 Jh.3:1 on kirjas:
"Vaadake, kui suure armastuse Isa on meile andnud: meid hüütakse
Jumala lasteks ja need me olemegi."
See on nii imeline!
Tema on kuningate Kuningas ja mina Tema tütar.
Mida see tähendab?
Kes on kuningatütar?
Järelikult olen ma printsess!
Kuningatütar on printsess. -Mina, muide, olen prints.
Mitte see aadlike väline rikkus ja jõukus, olulisem on sisemine.
Et oma sisemuses mõistaksin, kui väärtuslik ma olen.
Kui võrrelda maiste aadlikega - miks nad käituvad hästi ja käivad uhkelt?
Mitte elutingimuste,vaid austuse ja väärtuslikuks pidamise tõttu.
Nad justkui oleks teistest näiliselt väärtuslikumad, kuigi pole.
Ka meie elu võib muutuda, kui hakkame end teise pilguga nägema.
Pole vaja oodata olukordade ja elutingimuste muutumist, kuigi
sageli just sellega võitleme.
Kindlasti on sinulgi seal köögis istudes mõtteid, et see või teine
asi peaks muutuma ja siis saaksin olla õnnelik.
Kuid tõeline õnn lähtub seestpoolt. Jumala riigist.
Olgu olud millised iganes, võime end tunda Jumala armsate
kuninglikust soost lastena.
Püha preesterkond, omandirahvas!
On oluline, et sinu väärtustunne tugevneks - sa pole lihtsalt keegi!
Sa oled Jumala armas laps!
Oled püha preesterkond, prints või printsess!
Sa oled Jumalale eriliselt kallis!
See on mõistetamatu!
Ta jookseb, kroon viltu peas ja paljajalu ja tahab sind
sülle võtta ja kaisutada!
See elu on ühenduses Temaga, mitte kusagil väljaspool.
Matteuse 3:17 ütleb Jeesus: "Taevariik on lähedal."
ja inglisekeelses King James`i tõlkes on see tõlgitud:
"Taevariik on käe ulatuses."
Taevariik on nüüd siin.
Johannese 10:10 on kirjas:
"Mina olen tulnud, et neil oleks elu, ja oleks seda ülirohkesti."
Matteuse 11:28 veel:
"Tulge minu juurde kõik, kes olete vaevatud ja koormatud,
ja mina annan teile hingamise."
Elu Temaga ei pea olema raske, täis koormaid ja muret.
Elu Temaga on rahulik, imeline, ülikülluslik. See on vägev!
Sõprus Temaga, lähedus.
Selle võib leida, on võimalilk leida selline suhe Issandaga.
Nagu mina seal köögis.
Näitan ja räägin Talle oma muredest. Räägin, mis mind hirmutab
ja Ta tuleb, räägib ja näitab mulle asju Piiblis,
räägib imelisi lugusi, mis muudavad minu südame. See on imeline!
Kui isiklikult Jeesust tundma õppida, siis saab ka Sõna
hoopis eri viisil elavaks.
Püha Vaim räägib selle kaudu ja see suhe saab tugevamaks.
Seda on raske kirjeldada, aga Jeesus on ka minu jaoks eluallikas.
Temaga võib jagada kõiki muresi, Ta aitab ega mõista iial kohut.
Ükskõik kui tobedad mured mul on, Ta jaksab ikka julgustada,
alati jaksab mind üles tõsta, jaksab ära kuulata.
Kui Sõna Püha Vaimu kaudu elavaks saab, selle kaudu, et Tema räägib
meile südamesse, otse või Sõna kaudu, siis toob see endaga elu.
Mõnikord seal köögis istudes piisab paarist sõnast ja mure on läinud.
Tihti otsitakse vabadust ja õnne kusagilt mujalt, aga tõeline
õnn ja ülikülluslik elu leidub vaid Jeesuses.
Julgustame sind - selline elav suhe on ka sulle võimalik!
Imeline leid oli Kolossa 1:13: "Tänades Isa, kes meid on kiskunud
välja pimeduse meelevallast", sellest tühjast, üksildasest ja
mõttetust elust.
"Ta on päästnud meid pimeduse meelevallast ja asetanud oma armsa
Poja kuningriiki." "Ta on meid Koos Temaga on üles äratanud ja
koos Temaga asetanud taevasesse olukorda Kristuses Jeesuses."
(Efeslastele.2:6).
Kallid vaatajad, see oli, mida sel korral soovisime jagada.
Loodetavasti see jutustus ergutas ja andis Sulle uue pildi sellest,
kuidas Jumal näeb Sind.
Sa oled eriti kallis ja õige ning püha selle läbi, mida Kristus
on sinu eest teinud.
Kui sa pole veel võtnud Jeesust vastu, tee seda nüüd!
Lõpetuseks soovime palvetada teie eest.
Täna palvetab Joy.
Tänu Issand, et võime tulla sinu palge ette, puuduta iga vaatajat
sügavalt südames, elusta, lohuta ja julgusta!
Ava meie kõikide silmad nägema, milline võimas lootus ja kirkus on
Sinu tundmises. Jeesuse nimel. Aamen.
Aitäh, et olid meiega!
Kui soovid toetada TV7 tööd, võid teha vabatahtliku annetuse.
Swedbank 221048388411 SEB 10220109461019
Tõlge: Meeli Martin